Gister, terwyl ek die plaaslike koerant deurblaai, kom ek af op ontsteltenis oor ‘n kuns uitstalling by die Grande Provence-wynlandgoed in Franschhoek.
Eintlik is die ontsteltenis nie oor die uitstalling nie. Dis meer oor ‘n enkele ellement van die uitstalling. Jong Celeste Coetzee se werk ‘Bruid’.
Ek gaan soek die oorspronklike artikel aanlyn. Leandri Claasen se pen het die storie vertel. (hier is ‘n skakel: Sy Trek Klere uit teen Angus)
Die ontsteltenis is blykbaar nie soseer oor die kunstenaar se naaktheid nie, maar oor sy iewers, van tyd-tot-tyd, ‘n blaai uit die Bybel skeur.
Ek dink die aartappel knolle waar tussen sy sit en die enigste kledingstuk wat sy dra (Voortrekker Kappie) en die letters teen die muur agter haar, verwys na die prediker Angus Buchan en nie na God.
En ek verbeel my, iewers, terwyl Hy op die rug van ‘n donkie gesit het, het Hy iets gese van Hy wat klippe opdrag sal gee om Hom te loof.